User:Ivan varbanov

ИВАН ВЪРБАНОВ, журналист

Роден на 18 декември 1968 г. в София. Женен, с 1 дете. Образование: има магистърски степени от Музикална Академия - Вокален факултет (1995); СУ „Св. Климент Охридски” - ФЖМК, „Журналистика и медии” (2009).

Месторабота: Главен секретар на Съюза на българските журналисти.

Като студент започва работа в БНТ – „ЕФИР 2”, като водещ и репортер на предаването „НОВИНИ по ноти”, където остава до прекратяване на излъчването на проекта. Учи тайните на „занаята” и умението да бъде добър водещ от проф. Хачо Бояджиев и Нери Терзиева, а телевизионно присъствие, дикция и поведение пред камера от Никола Филипов - един от доайените в медийния ефир. Разчита на съчетаването на знанията, новинарския си инстинкт и желанието, с всеки следващ ден да е по-добър в професията.

След дипломирането си отива в ТВ „Канал 3”, като репортер и водещ на НОВИНИ. Автор е и на седмично предаване за култура „АРТ ЗОНА”; поредицата „С Канал 3 на опера”, както и на множество документалните филми: „За Гена с любов” - посветен на Гена Димитрова; „Дом на колела”; ”Честит Рожден ден - ДАРИК” и др. Поканен е да се присъедини към екипа на стартиращата новинарската национална медия „ТВ ЕВРОПА”, като водещ и редактор на  късните новинарски емисии и формата „Новини на всеки кръгъл час”.

Участва в озвучаването на продукции за БНТ, БНР, Националния филмов център. От юли 2007г. е водещ НОВИНИТЕ на ТВ „М САТ”. Автор е и на  програмата за култура  „АРТ ЗОНА”, което влиза „зад кулисите, без покана."

През септември 2008г. подписва договор с EBF Business TV. Водещ е на НОВИНИТЕ и на политическо - икономическото аналитичното предаване „ЗА ИЛИ ПРОТИВ”. От месец март 2010г. до юни 2012г. е журналист във вестник „КЛАСА” -  „медии и реклама”.

До 3 април 2015 г. е PR мениджър на Българското национално радио.

PR Advisor на Българската Асоциация на Комуникационните Агенции ( Асоциация на рекламните агенции - България): Фестивал на Асоциацията на рекламните агенции - ФАРА 2010, Рекламен форум - AdForum 2011,  4-то издание на наградите за ефективност на рекламата - Effie Award Bulgaria 2011,  ФАРА 2011, AdForum 2012, Effie Award Bulgaria 2012, Effie Award Bulgaria 2013.

През декември 2014 г. започва да издава онлайн вестника "The News - BG Reporter | Нюз БГ Репортер".

Иван Върбанов: "Сцената и журналистиката са мое призвание!"

"Сцената и журналистиката са мое призвание. Съдбата ми даде два пътя на житейско, професионално и творческо развитие - операта и медиите. През 1995 г. специализирах оперно пеене в Европейския оперен център - Манчестър, Англия при примата Рената Ското. След това дойде дебютът ми с концертни изпълнения на "Тоска" от Пучини, където се представих в ролята на Скарпия, под диригентството на Кент Нагано и Halle orchestra. Заваляха покани за гастроли в Испания, Холандия, Австрия, Германия, Швейцария, Франция в спектакли на "Бал с маски", "Травиата", "Вълшебната флейта", "Камен", "Дидона и Еней", "Фауст", "Италианката в Алжир" - проекти на компаниите OPERA 2001, Companions Amsterdam BV, ProMusic, в които участвах благодарение на  мениджмънта на Хелга Шмидт /арт. директор на Royal opera house/ и  проф. Михаел Хорват /Австрия/. Имах шанса да бъда солист и на Националната опера - София и Националния музикален театър. Заради неочаквани обстоятелства, взех трудното решение да се оттегля от пеенето и започнах да изучавам, а по-късно и да работя в медиите. Убеден съм, че двете професии са в душата и сърцето ми. Обръщайки се назад, със сигурност мога да кажа, че не съжалявам за нищо! Продължавам напред, като зная, че най-хубавото в живота тепърва предстои!"

"Новините трябва да казват на хората обективната истината, а тя се постига чрез откриването на ракурсите към събитието, позоваването на фактите и проверка на информацията. Най-тежко е когато съобщаваме за инциденти, бедствия или трагични случаи, защото винаги съпреживяваме станалото. Информационният поток е огромен, затова е особено важна лексиката и собственият стил на водещия, за да стигнеш до хората и те да ти вярват! За да откриеш новината, трябват интуиция, усет и талант. Работата в новините е много динамична. Тя изисква бързина, умение да работиш често под стрес, в синхрон с екипа  и да съхраняваш в паметта си  много и различна информация!"

"Вярвам, че в живота няма случайни неща! Пътят на всеки е предопределен. Дори изборът ни, често се предпоставя от обстоятелства и е функция и проекция на съграденото вече. Човек трябва да гони мечтите си и да се опита да ги докосне! Семейството за мен е на първо място. Женен съм за любовта на сърцето си, а другият ми безценен дар е дъщеря ми. Благодарен съм на Бог за това щастие, неговата закрила и благословията му! За семейството ми и приятелите си съм готов на всичко! Следвам сърцето си, не отстъпвам от истината, професионалните и житейските си принципи и ценности, търся светлината и хармонията, стремя се да предусещам бъдещето и да чувам вселенската мъдрост!"''

http://ivanvarbanov.alle.bg